Pet prijatelja protiv krijumčara
Pet prijatelja protiv krijumčara (engl. Five Go To Smuggler's Top) je četvrti u nizu romana iz dječijeg serijala Pet prijatelja, britanske spisateljice Enid Blyton. Objavljen je 1945. godine. Petoro nerazdvojnih prijatelja: Julian, Dick, George, Anne i vjerni pas Timothy opet su zajedno. Međutim, splet nepredvidivih okolnosti odvodi ih u novu pustolovinu. Da je stric Quentin odrezao stari golemi jasen pokraj kuće, kako mu je to predlagala teta Fanny, oluja ne bi srušila stablo na Vilu Kirrin i oštetilo je, pa petoro prijatelja ne bi otišlo u goste Sootyu Lenoiru i njegovu očuhu na Krijumčarski vrh koji je okružen opasnim slanim močvarama i tajnim podzemnim prolazima. No kad su tamo stigli, počeli su se redati neobični i vrlo sumnjivi događaji. Uz pomoć Timothya, prijatelji naposljetku uspijevaju osujetiti planove opasnih krijumčara.